

* a 2017. év munkájának értékelése
* a 2017. év statisztikai mutatói
* a 2018. év munkaterve

**Általános visszatekintés 2017. évre**

**Ebben az esztendőben is a megelőző évekre jellemző infrastrukturális körülmények között volt kénytelen működni az intézmény. Azaz mégsem, mert ezek a körülmények évről-évre romlanak.**

**A pénzügyi egyensúlyt sikerült fenntartanunk, köszönhetően a II. félév tájelőadás-bevételeinek.**

**Létszámunkban az év végére fejlesztést hajthattunk végre, saját költségvetési keretünk terhére.**

**Szakmai elismertségünk továbbra is magas, a Gyermekszínházi Szemlén is két díjat kapott az együttes.**

1. **A működés tárgyi feltételei**

Infrastrukturális feltételeink egyre romlóbbak, és egyre jobban érezzük ennek lélekölő hatását. Illemhelyek nem működnek hónapokon keresztül, olykor csatornaszag tölti be az épületet, színészeink nem tudnak tisztességgel lefürödni próbák és előadások után. Az épülethez tartozó gépészeti-, színpadi felszerelések elavultak, elhanyagoltak, balesetveszélyesek. Ezen a téren újra és újra a jövőkép-nélküliség tart fényes lámpást elénk.

1. **A működés törvényi feltételei, a fenntartó által ránk rótt feladatok**

Ez az év is megmutatta, hogy az önálló gazdálkodású intézményi forma mennyivel hatékonyabb, gazdaságosabb és rugalmasabb volt. A mostani rendszer túlbürokratizált, lassú, gazdaságtalan, időrabló. A tisztázatlan feladatmegosztások okán újabb és újabb konfliktus generálódik az intézmény és a gazdasági ellátó szervezet között.

Az Előadó-művészeti Törvény előírásaiból adódó feladatainkat határidőre teljesítettük.

A fenntartó által előírt feladatokat elvégeztük.

A beszámolókhoz a pénzügyi adatokat a GESZ hibásan, késve vagy egyáltalán nem tudta rendelkezésünkre bocsátani. Ez veszélyeztette a törvények által előírt beszámolási kötelezettségeink teljesítését, és dolgozóinknak jelentős többletmunkát jelentett.

Idén is le kell írnunk, hogy az intézmény gazdasági, gazdálkodással kapcsolatos adminisztratív feladatai nem szűntek meg, az ezzel kapcsolatos szakmai munka meghatározó részét továbbra is nekünk kell végezni.

Jelentős többletfeladatot jelentett ill. nagy nehézséget okozott, hogy az év során a GESZ-ben többször változott a bábszínházi feladatok ellátásával megbízott vezető személye, akiket minden eset meg kellett ismertetnünk az intézmény működésével, a jogszabályi kötelezettségekkel, a szakmai és pénzügyi munka rendjével.

**Pénzügyi feltételek**

Állami támogatásunk növekedett (+500e.-Ft), A városi költségvetésben rögzített fenntartói támogatásunk 13.412e.M.-Ft volt.

A színházi előadások létrehozását segítő pályázatokon összesen 6.281e.-Ft támogatást nyertünk. A társasági adóhoz kapcsolódó támogatások terén ismét sikert hozott az esztendő: 12.272e.-Ft-ot kaptunk.

Ebben az évben a nehezen induló I. félév okán kérdéses volt alaptevékenységi bevételeink teljesítése. Ez a II. félév intenzív szervezésének köszönhetően megoldódott, de rávilágított sérülékenységünkre. Bevételi tervünket túlteljesítettük. (+ 4.515e.-Ft)

1. **Műsorszolgáltatás**

Bérleti rendszerünk – őszi, tavaszi sorozat - változatlan volt, s a jövőben sem kívánunk ezen változtatni, mivel ez a rendszer tudja számunkra a legoptimálisabb bérlőszámot biztosítani. A tavaszi jelentős bérlőszám csökkenést őszre sikerült ledolgoznunk, sőt a létszám az elmúlt évek átlaga fölé emelkedett.

13 féle bérletsorozatot működtettünk: őszi és tavaszi óvodás ill. kisiskolás Mesebolt bérlet, a 2016/17-es évadra szóló Zenés Gyermekszínházi bérletet, Oladi Meseszínház bérlet, Ifjúsági és Kamasz bérletsorozatot, 2017/18 évadra szóló Zenés Gyermekszínházi Bérletet, Oladi Meseszínház Bérlet, Kamasz Bérlet, Vasi Mesebérlet.

Különlegesség, az országban továbbra is egyedülálló kezdeményezés, hogy a 6-10, 10-14 és 14-18 éves korosztálynak kínált előadások egy részéhez a 2015/16-os évadhoz hasonlóan tavasszal előkészítő és/vagy feldolgozó drámapedagógiai foglalkozásokat is kínáltunk. Ennek fedezetét főként pályázati forrásból biztosítottuk. Az NKA pályázati támogatása segítségével a vidékiek beutaztatásáról is gondoskodunk.

Ősszel új bérletsorozatot is útjára indítottunk. A Vasi Mesebérlet a megye kistelepüléseinek kínál 3 előadásból álló előadássorozatot. Rábahídvég, Répcelak, Vép, Ölbő, Ják, Nádasd, Szentpéterfa, Egyházasrádóc, s 2018 januárjától Jánosháza csatlakozott a sorozathoz.

Ebben az esztendőben kevesebbet játszottunk Szombathelyen. Előadásaink száma: 195. Ebből a bérletes előadások száma 118, pöttöm színházi előadások száma 13, az iskolákban tartott osztályterem-színházi előadások ill. foglalkoztató játékok száma 33.

Vidéki (megyei) tájelőadásaink továbbra is meghatározóak. Ezek száma 54. Ebből a Berzsenyi Könyvtárral közös kistelepülési előadássorozatunk a korábbi évinél is kisebb arányú, már csak 19 előadást jelentett. A szinten tartás az új bérletsorozatnak köszönhető.

Megyén kívüli és külföldi előadásaink bevétele továbbra is jelentős, ezeknek az előadásoknak a száma továbbra is magas (55 előadás). A belső arányok változtak: jelentősen növekedett a külföldi előadások száma (20 előadás).

Hétvégi előadásaink látogatottsága hullámzó: gyakran kicsinek bizonyul a kamaraterem, de előfordultak kisebb nézőszámú hétvégék is. (33 előadás)

Előadásszámunk 2017-ben 304, s 32.266 fő a nézőszámunk. Ezek egyike sem éri el a 2016. évit, de a színház méretéhez, a társulat létszámához képest még mindig magas.

1. **Társulatépítés, személyi feltételek, előadások**

Évad végén két meghatározó színészünk választotta a szabadúszó színészi pályát. Így az ő pótlásukra egy bábszínész végzettségű színészt és Kaposvárról egy ötödéves színész-hallgatót szerződtettünk. Elkezdődött egy új, 5–7 évig arculatot meghatározó csapat felépítése. Az elkövetkezendő időszak legfontosabb feladata ez az építkezés.

Sajnos az egy évvel ezelőtt hozzánk szerződött produkciós vezetőnk is felállt, elsősorban családi okok miatt. Ám az ő döntésébe az is belejátszott, hogy sokszor reménytelen a hatékony együttműködés a gazdasági ellátó szervezettel. Az ő pótlását az év második felében kellett megoldanunk.

Fontos, több éve húzódó munkaköri hiányt sikerült az év végére megoldanunk, egy művészeti titkári/titkársági asszisztensi munkakör létrehozásával. Így jobban szétoszlanak a megnövekedett adminisztratív terhek.

Az intézményben továbbra is jellemző, hogy egy dolgozó több, más színházakban önálló munkakört kell hogy ellásson.

A társulat továbbra is erőn felül teljesített. Ezt a kijelentést a tényszámok (bemutatószám, előadásszám) is alátámasztják. Ez a dolgozók, különösen a műszaki munkatársak jelentős túlmunkájával valósítható meg. Az elhelyezés egyre romló körülményei tovább nehezítik a feladatok megoldását.

Továbbra is 1-2 fő kulturális közmunkást foglalkoztattunk. Ők a technikai háttérmunkában, a bérletes és matiné előadások lebonyolításában ill. az iskolai foglalkoztató játékok vezetésében és a produkciók színpadra állításában vesznek részt. A közfoglalkoztatotti helyek betöltése – főként az alacsony juttatások miatt egyre nehezebb, sok esetben lehetetlen.

**Bemutatók**

**Tamás könyve**

Tervezte: Csató Máté, Tóth Eszter

Dramaturg: Hárs Anna

Zeneszerző: Kiss Dávid

Drámapedagógiai konzulens: Romankovics Edit

Rendezte: Csató Kata

Szereplők: Dénes Emőke mv., Janicsek Péter mv., Kőmíves Csongor

A bemutató időpontja: 2017. február 21.

**MICHEL OCELOT: KIRIKOU ÉS A BOSZORKÁNY**

Író, dramaturg: Khaled-Abdo Szaida / Tervező: Trifusz Péter / Zeneszerző: Takács Dániel

Rendező: Kovács Géza

Szereplők: Császár Erika, Lehőcz Zsuzsa, Gyurkovics Zsófia, Takács Dániel, Kovács Bálint, Maronics Ferenc mv.

A bemutató időpontja: 2017. március 10.

**Jill Tomlinson: A földimalac, aki semmiben sem volt biztos**

Tervező: Hanga Réka

Dramaturg: Veres András

Zene: Bakos Árpád

Rendező: Bartal-Kiss Rita

Szereplők: Lehőcz Zsuzsa, Janicsek Péter mv., Császár Erika

A bemutató időpontja: 2017. Április 23.

**Három kívánság – ír népmese**

Rakovszky Zsuzsa fordításrészleteinek felhasználásával írta és rendezte: Veres András

Tervező: Rumi Zsófia

Zeneszerző: Takács Dániel

Szereplők: Dénes Emőke, Gyurkovics Zsófia, Kőmíves Csongor, Kovács Bálint, Maronics Ferenc mv., Takács Dániel

A bemutató időpontja: 2017. április 23.

**Dániel András: Kicsibácsi és Kicsinéni (meg az Imikém)**

A Mesebolt Bábszínház és a Kőszegi Várszínház közös bemutatója

Rendező: Szenteczki Zita

Író: Dániel András

Tervező: Bartal Kiss Rita

Dramaturg: Kautzky-Dallos Máté

Zene: Tarr Bernadett

Szereplők: Kovács Bálint, Dénes Emőke

Az előbemutató időpontja: 2017. Június 26.

A szombathelyi bemutató időpontja: 2017. szeptember 10.

**URBÁN GYULA: MINDEN EGÉR SZERETI A SAJTOT – felújítás**

Zene: Ágoston Béla

Tervező: Grosschmid Erik

Rendező: Kovács Petra

Szereplők: Császár Erika, Gyurkovics Zsófia, Kovács Bálint, Kőmíves Csongor, Fritz Attila, Varga Bori

A bemutató időpontja: 2017. szeptember 17.

**Papírvarázs**

Rendező: H. Nagy Katalin

Tervező: Trifusz Péter

Szereplők: Gyurkovics Zsófia, Kovács Bálint

A bemutató időpontja: 2017. október 1.

**Batu-tá kalandjai**

Tervező: Majoros Gyula

Író-rendező: Kovács Géza

Zene: Kiss Dávid

Játssza: Kőmíves Csongor

A bemutató időpontja: 2017. október 8.

**Václav Čtvrtek: Rumcájsz**

Rendező: Kovács Géza

Dramaturg: Szász Ilona

Tervező: Trifusz Péter

Zeneszerző: Takács Dániel

Szereplők: Császár Erika, Fritz Attila, Kőmíves Csongor, Varga Bori

A szakmai bemutató időpontja: 2017. október 22.

A bemutató időpontja: 2018. január 14.

**JEVGENYIJ SVARC: AZ ELVARÁZSOLT TESTVÉREK**

Rendező: Kovács Géza | Dramaturg: Khaled-Abdo Szaida |Tervező: Boráros Szilárd | Zene: Lázár Zsigmond | Koreográfus: Fosztó András

Szereplők: Császár Erika, Varga Bori, Kovács Bálint, Kőmíves Csongor, Janicsek Péter mv., Gyurkovics Zsófia

A bemutató időpontja: 2017. október 24.

**FAZEKAS MIHÁLY: LÚDAS MATYI**

Rendező-dramaturg: Veres András

Tervező: Szűcs Edit, Árvai György

Zeneszerző: Darvas Benedek, Ádám Rita

Író: Szálinger Balázs

Szereplők: Császár Erika, Gyurkovics Zsófia, Kovács Bálint, Gelányi Bence mv., Janicsek Péter mv/Kosznovszky Márton mv.

A bemutató időpontja: 2017. november 26.

**Veres András: Ágoston, avagy egér a felhők között**

A Mesebolt Bábszínház és a Ziránó Színház közös produkciója

Tervezte: Grosschmid Erik

Zene: Szabó Balázs

Író-dramaturg: Veres András

Rendezte: Kovács Géza

Játsszák: Varga Péter, Pfeifer Zsófia

A bemutató időpontja: 2017. december 17.

**Műsoron tartott előadások:**

Kormos István: Vackor az óvodában

Vitéz László – Az elásott kincs

Baltasar espinosa utolsó üdülése és üdvözülése – passiójáték

Ti-Ti-Tá - pöttöm színházi előadás

A kíváncsi kiscsikó – pöttöm színházi előadás

Kormos István: Az égigérő fa

Jeles András: József és testvérei

**Pallai Mara:** A Hold szerelmesei

Veres András: A zöldszakállú király

Paul Maar: Hoppláda

Nemes Nagy Ágnes: Lila fecske

Galuska László Pál: Szent Márton köpenye

Galuska László Pál: Töviskirály

Balla Zsófia: Triangulum

Vásártér

Ki vagyok én? – foglalkoztató játék kiskamaszoknak

Hétvégi matiné és bérletes kínálatunkat vendégelőadásokkal színesítettük. Összesen 4 társulatot láttunk vendégül. Ők 28 előadást tartottak.

1. **Fesztiválok, kiemelkedő vendégjátékok**

Sajnos bemutatószámunk, városi előadás kötelezettségeink, próba kötelezettségeink nagyon megritkítják ezeket az alkalmakat. Nehéz kötelezettséget vállalni, tervezni egy-egy vendégjáték kapcsán, mert akkor itthon maradunk el a teljesítéssel. Ennek ellenére, ezen a területen is kiemelkedően sikeres volt a társulat. A Gyermekszínházi Szemlén elnyertük a legjobb gyermekszínházi előadásnak járó Üveghegy-díjat és a Nemzetgazdasági Minisztérium különdíját. Sikeres turnét szerveztünk a Komáromi Jókai Színházba, 17 előadást tartottunk, több mint 4800 csallóközi gyermek számára. Debrecenben, a Vojtina Bábszínház meghívására több mint 1000 gyermek nézhette meg Lila fecske című előadásunkat.

január 9-10. kőszegi gyermekszínházi bérlet – Triangulum 3 előadás

január 12. vasvári gyermekszínházi bérlet – Triangulum 2 előadás

január 28. Kolibri Small Size, Budapest – nemzetközi csecsemőszínházi fesztivál – Ti-Ti-Tá

március 18. Lendva (Szlovénia) – Dobronka cirkusz, világszám!

március 23. BÁBU Fesztivál, Budapest – Az égigérő fa

március 30. DESZKA Fesztivál, Debrecen – Töviskirály

május 6. Kortárs Bábművészeti Festivál, Eger – Tamás könyve

május 12-13. Öttemplom Fesztivál, Győr – Baltasar Espinosa utolsó üdülése és üdvözülése, Tamás könyve, Szent Márton köpenye

június 11. Piros Sipkás Fickók Találkozója, Tata – Vitéz László – Az elásott kincs

június 13, 26-27. Kőszegi Nyár 2017. – A kíváncsi kiscsikó, Kicsibácsi és Kicsinéni… 3 előadás

június 17. XIV.- Kabóciádé, Veszprém – Dobronka cirkusz, világszám!

június 26. Bábok Metamorfózisa – Bialystok, Lengyelország – József és testvérei

szeptember 25-26. szigetszentmiklósi gyermekszínházi bérlet – Hoppláda 3 előadás

szeptember 29. Osztályterem Színházi Szemle, Budapest – Tamás könyve

október 14. Gyermek és Ifjúsági Színházi Szemle, Budapest - Kirikou és a boszorkány

október 15-18. debreceni gyermerkszínházi bérlet – Lila fecske 7 előadás

október 24-27. december 18-21. komárnoi (Szlovákia) gyermekszínházi bérlet – Az elvarázsolt testvérek 17 előadás

november 7-8. siófoki gyermekszínházi bérlet – Hoppláda – 2 előadás

november 13-14. kőszegi gyermekszínházi bérlet – Kirikou és a boszorkány 2 előadás

november 17. Kultúrkúria, Budapest – A földimalac, aki semmiben sem volt biztos 2 előadás

november 30 körmendi gyermekszínházi bérlet – Lúdas Matyi 2 előadás

november 30. Collegium Hungaricum, Bécs (Ausztria)– Vásártér

1. **Helyi együttműködések, partnerkapcsolatok**

**Szervezés**

Újra és újra nekifeszülünk ennek a kérdésnek, hiszen a szombathelyi nézőszámunkat meghatározó kérdésről van szó. Minden évben megtapasztaljuk az oktatási intézményekkel kapcsolatos párbeszéd nehézségét, az aktivitás hiányát. Újabb és újabb párbeszédi formákat, kedvezményeket, tartalmi elemeket találunk ki, amelyek megkönnyíthetik ezt a munkafolyamatot. Ebben az esztendőben az évad végén színészeink mini-előadásokkal mentek ki az intézményekbe, amelyek keretében egy-egy őszi bemutató meséjéhez kapcsolódó játékot mutattak be. Nagy sikere volt ezeknek a prezentációknak, igaz, néha félreértésre adott okot, mert a pedagógusok ősszel az előadásokban is esetlegesen ugyanazokat az improvizatív formákat várták vissza, melyekkel az évad végén találkoztak.

Újításként bevezettük a vidéki bérletes előadássorozatot is. Egy 3 előadásból álló sorozatot állítottunk össze, vidéki települések számára, mellyel biztosíthatjuk számukra egész évadra a gyermekszínházi kulturális ellátást.

Megszüntettük a középiskolás bérletet és egyedi előadások szerevezése vette át ennek helyét. Továbbra is szomorúan tapasztaljuk a középiskolák érdektelenségét. Oladi bérletünket sikerrel továbbvittük, s kamasz bérletünk is megjelent az őszi ajánlatunkban.

A szervező munkában jelentős volt az elektronikus formában és levélben kiküldött anyagok száma, s a telefonos megkeresések, ill. a személyes találkozások száma is magasabb lett. Az eredmény felemás: sikerült néhány új partnert találnunk, de többször szembekerültünk elutasító magatartással is. Sokszor éreztük, hogy a kínálatunk növekedése már terhet jelent, nem tudnak ill. akarnak már energiát fordítani a plusz szervezésre.

Facebook-csoportjainkat egész évben működtettük. Az óvodapedagógusoknak, az általános iskola alsó ill. felső tagozatában vagy a középiskolákban tanító pedagógusoknak külön, az eddigieknél nagyobb rendszerességgel juttattuk el a speciálisan nekik szóló ajánlatokat, az őket érintő információkat.

A bérletes előadásokról továbbra is részletes ismertetőt küldtünk, amely megkönnyíthette a gyerekek felkészítését, s pedagógus végzettségű munkatársaink minden alkalommal összeállítanak egy szempontrendszert, mely segíthette a látott előadás feldolgozását, felhívva a figyelmet a tananyaghoz való kapcsolódási pontokra ill. a színházi-bábszínházi jellegzetességekre is.

**Rendezvények**

A város hagyományos nagyrendezvényein – ha tehettük és ha igény volt rá - továbbra is jelen voltunk.

május 28. Városi gyereknap – Vitéz László- Az elásott kincs

augusztus 25. Savaria Történelmi Karnevál – Tamás könyve, Vitéz László – Az elásott kincs

szeptember 16. Múzsák kertje – Batu-tá kalandjai

A szeptember 3-ra, a Főtérre tervezett Hang-Tér-Kép című évadnyitónk a kedvezőtlen időjárás miatt elmaradt.

**Bölcsődei sorozat**

Ebben az esztendőben is elvittük egy előadásunkat az összes szombathelyi bölcsődébe ( Ti-Ti-Tá, január, 7 előadás)

**Karitatív tevékenység**

A bábszínház továbbra is nagyon fontosnak gondolja a karitatív tevékenységet. Évek óta a Magyar Máltai Szeretetszolgálattal együttműködve élelmiszer-gyűjtő akciót szervezünk. Ennek keretében kedvezménnyel adjuk belépőjegyeinket és azt kérjük a hozzánk érkező nézőktől, hogy tartós élelmiszerrel segítsék a rászorultak életét.

Társulatunk tagjai idén is közreműködtek a szombathelyi Autizmus Világnapi rendezvényen.

Az első félévben két bábszínészünk minden hétfői napon a Doktor Bohóc Mosolyszolgálat tagjaként viziteket vezetett a Markusovszky Kórházban.

Továbbra is több alkalommal (2-3) ingyenesen látogathattak előadásainkra a gencsapáti gyermekotthon lakói.

**Helyi alkotók**

Ebben az esztendőben is zene-, drámapedagógia és képzőművészet terén építettünk helyi szakemberek és alkotók munkájára. Ők folyamatosan részt vesznek előadásaink létrehozásában, szinten tartásában, a társulat kondicionálásában.

Helyi alkotók 2017-ben:

Trifusz Péter tervező (plakátgrafikák, Rumcájsz, Papírvarázs)

H. Nagy Katalin rendező (Papírvarázs)

Kiss Dávid zeneszerző (Tamás könyve)

Takács Dániel zeneszerző (Kirikou és a boszorkány, Rumcájsz)

Kovács Géza rendező ( Kirikou és a boszorkány, Rumcájsz)

Maronics Ferenc korrepetitor

Falusi Anikó korrepetitor

**Drámapedagógiai foglalkozások**

Itt elsősorban a Tamás könyvéhez kapcsolódó drámapedagógiai tevékenységünk volt az újdonság. Ezt az előadásunkat nyolcadikos korosztálytól kezdve, az összes középiskolai korosztálynak ajánljuk és játsszuk. A benne részt vevő színészek önmaguk viszik végig az előadásszerű és drámapedagógia folyamatokat is.

Fontos területe ez a bábszínház működésének, mert a következő évadban elhelyezésünk megoldatlansága okán egyre több ilyen osztálytermi típusú, drámapedagógiai feldolgozással kísért előadásunk lesz.

1. A Hold szerelmesei

Az előadást ezúttal olyan korosztálynak játszottuk (10-14 évesek), akiknek eddig még nem kínáltuk ezt a produkciót ill. akik idegenkednek a bábszínház műfajától. Az előadás fogadtatása nagyon jó volt. Ebben nagy szerepe volt az előkészítő drámapedagógiai foglallkozásnak: a gyerekek nyitottan, érdeklődve ültek be az előadásra, sikerült az elutasítást legyűrni ill. a játékok segítségével felhívni figyelmüket az előadfásban feldolgozott, az ő életükben is jelen lévő szituációkra, problémakörökre.

Előadásszám: 5.

Közreműködő drámapedagógus: Németh Andrea

Foglalkozások száma: 14

Időpontja: 2017. január

Időtartama: előkészítő foglalkozás 45 perc;

Résztvevők száma: 335 fő

1. A Baltasar Espinosa utolsó üdülése és üdvözülése

A többszörös fesztiváldíjas előadás ezúttal is sikert aratott, elnyerte a középiskolás korosztály tetszését is.

Előadásszám: 2.

Közreműködő drámapedagógus: Németh Andrea,

Foglalkozások száma:4

Időpontja: 2016. december

Időtartama: előkészítő foglalkozás 45 perc;

Résztvevők száma: 177 fő

1. Tamás könyve - interaktív osztályterem-színházi előadás középiskolásoknak

Az előadás része a drámapedagógiai foglalkozás, de mi ezen felül előkészítő foglalkozást is tartottunk az iskolás csoportoknak. A produkció meghívást kapott az egri Kortárs Bábművészeti Napokra és a győri Öt Templom Fesztiválra. Május végén a Szombathelyi Zsidó Hitközségben mutatjuk be, augusztusban pedig a Savaria Történelmi Karneválon.

Egészen különleges volt a pedagógusok továbbképzésének részeként tartott előadás és foglalkozás.

A produkciót bemutattuk 8. osztályosoknak is. Bebizonyosodott, hogy a későbbiekben ennek a korosztálynak is forgalmazható.

Előadásszám: 13

Közreműködő drámapedagógus: Németh Andrea,

Foglalkozások száma: 9

Időtartama: 2 tanóra

Időpontja: 2017. február-március

Résztvevők száma: 335 fő

1. Ki vagyok én? – önismereti foglalkozás kiskamaszoknak

A Szombathelyi Egészségügyi és Kulturális Intézmények Gazdasági Ellátó Szervezete

felkérésére 2016-ban hoztuk létre a foglalkozást. (A SZMJV Közgyűlése által elfogadott „Szent Márton Köpenye Szociális Program” részeként a GESZ Védőnő Szolgálata által kidolgozott komplex egészségfejlesztési terv egyik eleme: a „Segítség kamaszodom!” című rendezvénysorozat általános iskola 4. osztályába járó tanulóknak szánt foglalkozás.)

Ezt 2017 januárjában 21 szombathelyi iskolai osztályhoz vittük el.

Résztvevők száma: 523 fő

1. **Kiállítások**

A világhírű német író, Paul Maar műveihez kapcsolódó bábjaink 6 hónapon keresztül szerepeltek Németországban Lübeck városában a Theater Figuren Museum „Szombóc és társai a rivaldafényben” (Sams&Co. Im Rampenlicht) elnevezésű kiállításán.

**Összegzés**

**Változatlan módon, akár át is másolhatnám a 2016. évi összegzést. Úgy tűnik, itt a nyugati végeken a dialektika klasszikus törvényei átalakulóban vannak, vagy nem érvényesek. Ugyanabban a folyóban tapicskolunk évek óta, ugyanazok a problémáink, ugyanazok az életünket-, fejlődésünket hátráltató tényezők. Mitől is lennének mások, ha nem születik meg egy átfogó, valós megoldásokat kereső önkormányzati akarat?**

**Ami a legfontosabb: elkezdődött egy újraprogramozási-, építkezési folyamat, ami megalapozza a következő 5–7 évet. Ezen kell dolgoznunk, mert ez biztosítja a további szakmai fejlődést és fennmaradást.**

**A MESEBOLT BÁBSZÍNHÁZ ELŐADÁSAI 2017.**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  |  |  |  | | --- | --- | --- | --- | | **SAJÁT** |  | **előadásszám** | **nézőszám** | | **Tamás könyve** | | 15 | 568 | | **Kirikou és a boszorkány** | | 20 | 2617 | | **A földimalac, aki semmiben sem volt biztos** | | 25 | 2796 | | **Három kívánság** | | 13 | 1526 | | **Kicsibácsi és Kicsinéni (meg az Imikém)** | | 30 | 2612 | | **Papírvarázs** |  | 7 | 275 | | **Batu-tá kalandjai** | | 23 | 1975 | | **Rumcájsz** |  | 1 | 21 | | **Lúdas Matyi** |  | 25 | 3768 | | A Hold szerelmesei | | 5 | 335 | | A kíváncsi kiscsikó | | 4 | 232 | | A zöldszakállú király |  | 2 | 351 | | Az égigérő fa |  | 4 | 309 | | Az elvarázsolt testvérek | | 17 | 4842 | | Baltasar Espinosa utolsó üdülése és üdvözülése |  | 1 | 250 | | Hoppláda |  | 7 | 1237 | | József és testvérei | | 1 | 250 | | Lila fecske |  | 9 | 1146 | | Szent Márton köpenye | | 1 | 14 | | **Minden egér szereti a sajtot** | | 4 | 354 | | Ti-Ti-Tá |  | 11 | 541 | | Töviskirály |  | 1 | 170 | | Triangulum |  | 6 | 707 | | **Ágoston, avagy egér a felhők között** | | 1 | 76 | | Vackor az óvodában | | 11 | 665 | | Vásártér |  | 1 | 150 | | Vitéz László - Az elásott kincs | | 10 | 1311 | | Ki vagyok én? |  | 21 | 523 | |  |  | 276 | 29621 | |  |  |  |  | | **VENDÉG** |  | **előadásszám** | **nézőszám** | | **Lúdas Matyi - Griff Bábszínház** | | 2 | 271 | | **Ziránó Színház - Szekrénymesék** | | 1 | 59 | | Ziránó színház - Karácsonyi csillag | | 1 | 83 | | Ziránó Színház - Pinokkió |  | 1 | 79 | | Ziránó Színház - Pulcinella kertészkedik |  | 0 | 0 | | Griff Bábszínház - Pötty |  | 1 | 25 | | **Fabók Mancsi Bábszínháza: A székely menyecske meg az ördög** | | 16 | 1341 | | Dobronka cirkusz, világszám! |  | 4 | 681 | | Fabók Mancsi Bábszínháza: Vitéz László és Vas Juliska | | 1 | 72 | | Fabók Mancsi Bábszínháza: Ha betér az égi király | | 1 | 34 | |  |  |  |  | | **ÖSSZESEN** |  | **28** | **2645** | |  |  |  |  | | ÖSSZES |  | 304 | 32266 | |  |  |  |  | | **átlagos nézőszám:** | | **106** |  | |  |  |  |  | | **felnőtt** | **13%** | **4162** |  | | **gyermek** | **87%** | **28099** |  | |  |  | **32261** |  | |  |  |  |  | | **bérletes** |  | **37%** |  | | **jegyes** |  | **46%** |  | | **ingyenes** |  | **17%** |  | | **bérletes előadáson** | | **41%** |  | |  |
|  | BÉRLETEK   |  |  | | --- | --- | | Mesebolt bérlet tavasz | 1692 | | Zenés Gyermekbérlet 2016/2017 | 211 | | Oladi Meseszínházi bérlet 2016/2017 | 183 | | Kamaszbérlet 2016/17 | 257 | | Ifjúsági bérlet 2016/17 | *102* | | Mesebolt bérlet ősz | 2131 | | Vasi mesebérlet 2017/2018 | 660 | | Oladi Meseszínházi bérlet 2017/2018 | 192 | | Kamaszbérlet 2016/17 | 144 | |  |  | |  |

**Összesen: 5572**

**A 2018. évi munka terve**

**Kénytelen vagyok a munkaterv bevezetőjében leírni abbéli aggodalmaimat, hogy előkészítetlenül, rohammunkával, alapvető információk hiányában vagyunk kénytelenek papírra vetni munkatervünket. Elfogadhatatlannak gondolom, hogy egy egész évet meghatározó munkaterv-készítési kötelezettségünkről január 25-én értesülünk, február 1-jei leadási határidővel. Az eddigi gyakorlat ezzel szemben az volt, hogy február végéig kellet megalkotnunk beszámolónkat és munkatervünket. Ez az időpont biztosította azt, hogy már tudtuk alap-költségvetésünket, így tervezhető volt minden bemutató és lefolytattam színészeinkkel a szerződtetési megbeszéléseket. Mindezen szükségszerű és elengedhetetlen előkészítő folyamatból semmi nem történhetett meg. Tudom, hogy tavasszal választások előtt áll az ország, de azt is gondolom, hogy ez az előre prognosztizálható esemény nem kellett volna, hogy ilyen zavart okozzon a rendszerben.**

1. **Kapcsolattartás a fenntartóval, pénzügyi tervezés**

Központi támogatásunk a tavalyihoz képest 600.000 Ft-tal emelkedett. Fenntartói támogatásunk alakulásáról a bevezetőben megfogalmazottak okán nem tudok konkrét számokkal élni. Jelen pillanatban csak az általunk elkészített költségvetés-tervezet áll rendelkezésünkre. Abszurd pillanat, hogy úgy kell munkatervben bemutatókról, tevékenységi körökről tényszerűen írni, hogy a hozzá rendelhető költségvetési sorokat nem ismerjük. Tervezetünkben a kötelező bérelemek és az önkormányzat illetékes pénzügyi alpolgármesterével leegyeztetett létszámfejlesztési bérigényünkön kívül plusz támogatási igénnyel nem éltünk. Mindent a tavalyi esztendő tényszámai alapján állapítottunk meg. Bevételi tervünkben kénytelenek voltunk a tavalyi vitás helyzetből fakadó 3 M Ft-os emelést beemelni. Alaptevékenységünkből beszedhető bevételünket a tavalyi szinten tartottuk, figyelembe véve a tavalyi első félév nehézségeit.

A tervezett előadások megvalósítása érdekében – az elmúlt évekhez hasonlóan - ki kell használnunk a pályázati és a TAO támogatási lehetőségeket.

Továbbra is többletfeladatot jelent és külön figyelmet kell fordítanunk a napi működés biztosítása, a pénzügyi tervezés, a szükséges pénzügyi adatok beszerzése miatt az Egészségügyi és Kulturális GESZ-szel való napi kapcsolattartásra. Ez a produkciós vezető feladata.

A produkciók létrehozása során továbbra is kiemelt feladatnak tekintjük a takarékos gazdálkodást. A produkciók költségeiről naprakész nyilvántartást vezetünk, hogy a kiadások követhetők legyenek.

A fenntartó által ránk rótt beszámolási, adatszolgáltatási kötelezettségeinket továbbra is határidőre teljesítjük.

1. **Tárgyi feltételek**

Változással nem számolunk.

1. **Egyéb feltételek**

Sajnálatosan a kulturális közfoglalkoztatási rendszer egyre jobban beszűkül, egyre nehezebb ebből a körből munkatársakat találni, ez várható 2018. évben is, pedig a bábszínház életében krónikus létszámhiányunk okán nagy fontossággal bír ez a foglalkoztatási forma. Áprilistól várhatóan 1 fő foglalkoztatására kapunk lehetőséget.

A kapcsolattartásért felelős: Prikazovics Ferenc

1. **Társulatépítés, előadások**

Folytatjuk a csapatépítést, a társulat megújítását. Még előtte vagyunk a szokásos évi szerződtetési tárgyalásoknak, melyek során tisztázódik az, hogy kinek melyek a szándékai a szerződtetés kapcsán. Ezen beszélgetések után szoktam és tudom elkezdeni az új szerződtetések realizálását. Van szabad színész státuszunk, amit az ősz folyamán betöltünk, fiatal, egyetemi végzettségű színésszel. Továbbra is szükséges a művészeti tanácsadó, Veres András bábrendező jelenléte, akivel közösen építjük fel az évad dramaturgiai terveit.

Fontos lenne, hogy a bábszínház műszaki létszámát is fejleszteni tudjuk, de sajnos erre reális lehetőséget nem látok.

**2018. tavaszi bemutatói**

1. **Eric-Emmanuel Schmitt: Oszkár és Rózsa mami** – osztályterem-színházi előadás

Rendező: Csató Kata

Drámapedagógiai szakértő: Romankovics Edit

Tervező: Lázár Helga

Zeneszerző: Kiss Dávid

Dramaturg: Hárs Anna

Szereplők: Fritz Attila, Kófity Annamária

A bemutató tervezett időpontja: 2018. február 19.

1. **Lázár Ervin: A hazudós kisegér**

Rendező-dramaturg: Veres András

Tervező: Rumi Zsófia

Zeneszerző: Gyulai Csaba

Szereplők: Varga Bori, Kőmíves Csongor

A bemutató tervezett időpontja: 2018. február 18.

1. Parti Nagy Lajos**: A császár új ruhája**

Rendező: Somogyi Tamás

Tervező: Árvai György – Szűcs Edit

A bemutató tervezett időpontja: 2018. május 13.

**2018. őszi bemutatói**

1. **„Estimese”**

* **a Kőszegi Várszínházzal közös előadás**

Rendező: Janicsek Péter

Tervező: Pribék Gábor

Író-Dramaturg: Peer Krisztián

A kőszegi bemutató időpontja: 2018. június 28.

A szombathelyi bemutató időpontja: 2018. szeptember 9.

1. **Pöttöm Panna**

* **a Griff Bábszínházzal közös előadás**

Rendező: Veres András

Tervező: Sinko Szabina

Zeneszerző: Gyulai Csaba

Író-Dramaturg: Kolozsi Angéla

A bemutató tervezett időpontja: 2018. október

1. **J. Capek: Mese a kutyusról meg a cicusról**

Rendező: Kovács Géza

Író: Dramaturg: Szász Ilona

A bemutató tervezett időpontja: 2018. október 14.

1. **Hópehelytánc – pöttöm színházi előadás**

Rendező: Kovács Géza

A bemutató tervezett időpontja: 2018. szeptember 9.

1. Egy nagyszínpadi bemutató, melynek egyeztetése még nem történt meg.

**2019. tavaszi bemutatói**

Ezek egyeztetése még nem történt meg.

**Tervezett felújítások:**

Galuska László Pál: Szent Márton köpenye

Peter Bichsel – Szabó Borbála: Én vagyok én, te vagy te

Stian Hole: Garmann nyara

Ki vagyok én?

**Műsoron tartott előadások:**

1. óvodásoknak, kisiskolásoknak szóló előadások:

Vitéz László – Az elásott kincs

Kormos István: Vackor az óvodában

Kormos István: Az égigérő fa

Nemes Nagy Ágnes: Lila Fecske

Balla Zsófia: Triangulum

Paul Maar: Hoppláda

Michel Ocelot: Kirikou és a boszorkány

Jill Tomlinson: A földimalac, aki semmiben sem volt biztos

Dániel András: Kicsibácsi és Kicsinéni (meg az Imikém)

Urbán Gyula: Minden egér szereti a sajtot

Batu-tá kalandjai

Václav Čtvrtek: Rumcájsz

Jevgenyij Svarc: Az elvarázsolzt testvérek

Fazekas Mihály: Lúdas Matyi

Veres András: Ágoston, avagy egér a felhők között

1. Ifjúsági ill. felnőtteknek szóló előadások

Baltasar Espinosa utolsó üdülése és üdvözülése

Jeles András: József és testvérei

1. Pöttöm színházi előadások:

Ti-Ti-Tá

Papírvarázs

1. osztályterem-színházi előadások- foglalkoztató játékok

Khaled-Abdo Szaida: Trója

Tamás könyve

1. **Műsorszolgáltatás**

Ebben az esztendőben mindkét félévben alapvető célunk hogy megtartsuk szombathelyi bérleteseink számát és ha lehetséges az őszi időszakban szélesítsük vidéki bérleteseink körét. Ennek érdekében ismert és közkedvelt meséket is beemelünk repertoárunkba.

Bérletsorozatok Előkészítése: Kovács Géza

Bérletsorozatok lebonyolítása: Trifusz Ádám

Pénzügyi előkészítés, lebonyolítás: Nyulné Szaller Anita

Határidő: január, május, szeptember

Folytatjuk csecsemőszínházi előadásainkat, s a bölcsődei vendégjátékokat is.

Felelős: Trifusz Ádám, Prikazovics Ferenc

Határidő: folyamatos

Folytatjuk és megerősítjük az osztályterem-színházi előadásainkat, foglalkoztató játékaink forgalmazását.

Előkészítés: Trifusz Ádám

Technikai lebonyolítás: Tóth Gusztáv

Pénzügyi lebonyolítás: Nyulné Szaller Anita

A bevételi kötelezettségek teljesítése szempontjából továbbra is fontos a megyén belüli- és kívüli előadások szervezése. Kiemelt feladat ezek számának növelése, a kialakult kapcsolatok életben tartása, új kapcsolatok létesítése.

Felelős: Trifusz Ádám

Határidő: folyamatos

Cél, hogy több előadásunkkal is szerepeljünk más városok, más színházak gyermekszínházi sorozatában. A vendégjátékok több napon át zajlanak.

Felelős: Trifusz Ádám, Prikazovics Ferenc

Határidő: folyamatos

Előadásaink közül több alkalmas szabadtéri lebonyolításra, ezért a szabadtéri idényben megpróbáljuk erősíteni ezek forgalmazását.

Szervezőnk személyes egyeztetéseket folytat a szervezőkkel.

Előkészítés: Trifusz Ádám

Technikai lebonyolítás: Tóth Gusztáv

Pénzügyi lebonyolítás: Nyulné Szaller Anita

Folytatjuk a Könyvtárral közös kistelepülési előadássorozatunkat. A koordinálásba külső szervezőt is bevonunk.

Kapcsolattartás: Trifusz Ádám

Technikai lebonyolítás: Tóth Gusztáv

Pénzügyi lebonyolítás: Nyulné Szaller Anita

Tavaszi bérletsorozatunkban vendégül látjuk a Ziránó Színházat, mellyel évek óta folyamatos és kiemelkedő az együttműködésünk.

Előkészítés: Trifusz Ádám

Technikai lebonyolítás: Tóth Gusztáv, Kiss Béla

Pénzügyi lebonyolítás: Nyulné Szaller Anita

1. **Fesztiválok**

DESZKA Fesztivál

Helyszín: Debrecen

Időpont: 2018. április 11.

Előadás: Kicsibácsi és Kicsinéni (meg az Imikém)

Öttemplom Fesztivál

Helyszín: Győr

Időpont: 2018. május 10-14

Előadás: József és testvérei

Gyermek és Ifjúsági Színházi Biennálé

Helyszín: Kaposvár

Időpont: 2018. május 7-12

Előadás: még nem kaptunk erről értesítést

Előkészítő: Trifusz Ádám

Technikai lebonyolító: Tóth Gusztáv, Kiss Béla

Pénzügyi lebonyolító: Nyulné Szaller Anita

A határon túli fesztiválokon való részvétel továbbra is fontos. A jelentkezések folyamatosak.

Eddig leadott jelentkezések:

Csíkszereda, Románia

Előkészítő: Trifusz Ádám

Technikai lebonyolító: Tóth Gusztáv

Pénzügyi lebonyolító: Nyulné Szaller Anita

A 2018/19-es évadra szervezett fesztiválokról még nincs információnk.

1. **Együttműködések, partnerkapcsolatok, egyéb tevékenység**

A Kőszegi Várszínházzal közösen színpadra állítjuk Peer Krisztián Estimese című darabját. A produkció a Várszínház 2017/18. évadának részeként kerül bemutatásra.

Időpont: 2018. június 26-27.

Előkészítés: Kovács Géza

Technikai lebonyolítás: Tóth Gusztáv, Kiss Béla

Pénzügyi lebonyolítás: Nyulné Szaller Anita

Ha a szervezők igénylik, fellépünk a Városi Gyermeknapon és a Savaria Történelmi Karneválon.

Felelős: Kovács Géza, Prikazovics Ferenc

Időpont: 2018. május 27. ill. augusztus 24-26.

Technikai lebonyolítás: Tóth Gusztáv

Pénzügyi lebonyolítás: Nyulné Szaller Anita

Folytatjuk a szeptemberi évadnyitó Hang-Tér-Kép című családi programot.

Időpont: 2018. szeptember 2.

Előkészítés: Kovács Géza, Prikazovics Ferenc

Technikai lebonyolítás: Tóth Gusztáv

Pénzügyi lebonyolítás: Nyulné Szaller Anita

Módszertani tevékenység, egyéb rendezvények

Továbbra is segítséget adunk a produkciók iskolai-óvodai feldolgozásához, a látottaknak a napi oktató munkában való felhasználásához.

Felelős: Prikazovics Ferenc, Trifusz Ádám

Határidő: folyamatos

Előadásainkhoz – ha szükséges – előkészítő és feldolgozó drámapedagógiai foglalkozásokat szervezünk külső drámapedagógus bevonásával.

Felelős: Prikazovics Ferenc, Trifusz Ádám

Határidő: folyamatos

Színházunk tagjai több vers- és mesemondó verseny ill. művészeti fesztivál zsűrijének munkájában vesznek részt.

A koordinálásért felelős: Prikazovics Ferenc

Határidő: folyamatos

PR tevékenység

Rendszeres, naprakész információval látjuk el internetes oldalunkat, bővítjük hírlevelünk címzettjeinek körét. Fenntartjuk a helyi médiumokkal ill. az internetes programportálokkal meglévő jó kapcsolatunkat, ezeket erősítjük, jelenlétünket a különböző orgánumokban megpróbáljuk az előző évi szinten tartani, esetleg növelni. A városban minden fontosabb rendezvényünkről, bemutatónkról plakátokat helyeztetünk el.

Felelős: Trifusz Ádám

Határidő: folyamatos

Továbbra is külön figyelmet fordítunk az oktatási intézményekkel való személyes kapcsolattartásra, a meglévő kapcsolatok erősítésére, újak kialakítására. Programtábláink anyagát havonta frissítjük. Működtetjük speciális facebook csoportjainkat.

Felelős: Trifusz Ádám

Határidő: folyamatos

A korábbi évek gyakorlatának megfelelően kikérjük a látott előadásokkal kapcsolatban az iskolák, óvodák, művelődési házak vezetőinek, szervezőinek, a gyerekeket kísérő pedagógusoknak a véleményét.

Felelős: Trifusz Ádám, Prikazovics Ferenc

Határidő: folyamatos, kiemelten május–június

Produkcióinkról részletes sajtóanyagot készítünk, a bemutatók előtt sajtótájékoztatót szervezünk.

Felelős: Trifusz Ádám,

Határidő: folyamatos

Szombathely, 2018. január 31.

Kovács Géza

igazgató

A munkatervben foglaltakat megismertem:

Kovács Bálint

A Közalkalmazotti Tanács elnöke

Jóváhagyta Szombathely Megyei Jogú Város Önkormányzata Jogi- és Társadalmi

Kapcsolatok Bizottsága ……../2018.(……..) számú határozatával.

Szombathely, 2018. ………………